Zá ā yi ma və́ ádzogóbó bə́yə́ŋ á ńkōd ńnam ? Nə́ mə́ kódō á bod báma mə́ kə oyǎb ai bɔ́ ? Amú bɔ́ bə́sə̄ bə́ nə bod bə́ ngɔbinda, ekóán mim̀vomvól. 2Bálām óyə̄m wābán anə́ elâ, minǹǎl éḿyā mí nə́ á ńnam hí, sə̌ kig bə́bə́lá. Owé bâbɔ hə abé; həda, bə́ təge ma yəm, -Ǹtondôbə énye a kɔ́bɔ. 3Mod ósə á bɔ̄ɔ̄ ókālá ai mǎnyāŋ wōē, mǎnyāŋ á kálaga ai mǎnyāŋ, tə myǎvə̄ mānyɔ̄ŋ áfidí, amú mǎnyāŋ mod a dzə́ŋ hə zuŋa, eyɔ̌ŋ mod yàdzam endáman dzwé. 4Mod ósə a dug mvóé dzīē, bâkǎd kig bə́bə́lá, ayə́m dábán á man yǎ yə́mələ ai miǹnǎl, bâkǔ kig sɔ́m ai m̀bɔán abé. 5Efídíg ai efídíg, mədugán ai mədugán! Bâbɛn ma yəm, Ǹtondôbə énye a kɔ́bɔ.